
נספח ו'
נספח ו' – אישור קיום ביטוחים


לעניין הגדרות נספח ביטוח זה: 

"המבוטח"- הזוכה במכרז     

"-מבקש האישור" – אשכול רשויות השרון ו/או כל הרשויות החברות באשכול ו/או תאגידים ו/או חברות עירוניים ו/או גופי סמך רשותיים ו/או עמותות בשליטתם ו/או נבחריהם ו/או מנהליהם ו/או עובדיהם . 

"השירותים" – להפעלת מרכזי חכ"מ 

1. המבוטח יהיה אחראי לכל נזק, רכוש או גוף, ולכל אובדן שייגרמו לעצמו, לעובדיו, למבקש האישור ו/או כל צד שלישי שהוא כתוצאה ישירה ו/או עקיפה מביצוע העבודות על ידו ו/או מי מטעמו. המבוטח יפצה את מבקש האישור בגין כל נזק ישיר ו/או עקיף כאמור, מיד עם דרישתו הראשונה, לרבות כל ההוצאות שהן עמדן בהן בקשר לכל תביעה ו/או דרישה כזו, אזרחית ו/או פלילית, ובשל הצורך להתגונן בפני תביעה כזו.

2. מבלי לגרוע מאחריות ומהתחייבויות של המבוטח על-פי הסכם זה ו/או על-פי כל דין, על המבוטח לערוך ולקיים, אצל חברת ביטוח מורשית כדין בישראל במשך כל תקופת מתן השירותים, ולעניין ביטוח אחריות מקצועית גם בסיום ההתקשרות בין הצדדים וכל עוד קיימת לו אחריות לפי דין את הביטוחים המפורטים באישור עריכת ביטוחי המבוטח המצ"ב לנספח זה (להלן: "אישור ביטוחי המבוטח" ו"-ביטוחי המבוטח").

3. כמו כן מתחייב המבוטח לערוך ולקיים על חשבון המבוטח, למשך כל תקופת ההסכם, את שאר הביטוחים וההתחייבויות הדרושים או הנדרשים לשם ביצוע השירותים לרבות, ומבלי לגרוע מכלליות האמור, תשלומים לביטוח לאומי וביטוח חובה לכל כלי הרכב המשמשים לצורך ביצוע השירותים או המובאים על ידי המבוטח לחצרי מבקש האישור וכן כל ביטוח אחר שחובה על המבוטח לערוך על פי כל דין.

4. ללא כל דרישה מצד מבקש האישור, על המבוטח להמציא לידי מבקש האישור 7 ימים לפני מועד תחילת השירותים או ממועד החתימה על הסכם, ובכל מקרה כתנאי מקדים לתחילת מתן השירותים, את אישור ביטוחי המבוטח המצ"ב ומסומן ד'1, חתום בידי מבטח המבוטח, בהתאם להוראות המפקח על הביטוח.

5. לא יאוחר ממועד תום תקופת ביטוחי המבוטח, על המבוטח להמציא לידי מבקש האישור את אישור ביטוחי המבוטח בגין הארכת תוקפו לתקופה נוספת, וכך למשך כל תקופת ההתקשרות על פי ההסכם, או למשך כל תקופה נוספת בה ניתנים השירותים ו/או קיימת למבוטח אחריות בגין מתן השירותים.

6. בכל פעם שמבטח המבוטח יודיע למבקש האישור כי מי מביטוחי המבוטח עומד להיות מבוטל או עומד לחול בו שינוי לרעה, על המבוטח לערוך את אותו הביטוח מחדש ולהמציא אישור עריכת ביטוח חדש, 60 יום לפני מועד ביטול הביטוח או השינוי לרעה בביטוח.

7. מובהר כי אי המצאת אישור על קיום ביטוחי המבוטח במועד או בהתאם להוראות סעיף ביטוח זה, לא תגרע מהתחייבויות המבוטח על פי הסכם זה, ועל המבוטח לקיים את כל התחייבויותיו גם אם תמנע מהמבוטח האפשרות לעשות כן בשל אי עמידתו בדרישות כמפורט לעיל. מוסכם כי המבוטח יהיה מנוע מלעלות כל טענה ו/או דרישה כלפי מבקש האישור ו/או כלפי הבאים מטעם מבקש האישור עקב כך שלא יתאפשר לו השירותים להתחיל בשירותים טרם הומצא אישור ביטוחי המבוטח כנדרש.

8. על המבוטח לקיים את כל תנאי ביטוחי המבוטח, לשלם את דמי הביטוח במלואם ובמועדם, לדאוג ולוודא שביטוחי המבוטח יהיו בתוקף במשך כל תקופת התחייבויות המבוטח לקיימם ולשאת בהשתתפויות העצמיות הנקובות בביטוחי המבוטח. כן מתחייב המבוטח להודיע למבקש האישור מיד על כל אירוע העלול להוות עילה לתביעה ולשתף פעולה עם מבקש האישור ככל שיידרש לשם מימוש תביעת ביטוח.

9. מבקש האישור רשאי לבדוק את אישור ביטוחי המבוטח שיומצא כאמור לעיל, ועל המבוטח לבצע כל שינוי או תיקון שיידרש על מנת להתאימו להתחייבויות המבוטח כאמור בנספח ביטוח זה. מוסכם בזה במפורש כי אין בקביעת דרישות הביטוח המינימליות המפורטות באישור הביטוח ד'1, בעריכת ביטוחי המבוטח, בהמצאת אישור ביטוח בגין עריכת ביטוחים אלה ו/או בבדיקתם ו/או באי בדיקתם ו/או בשינויים כדי להוות אישור בדבר התאמת ביטוחי המבוטח למוסכם ואין בכך כדי להטיל אחריות כלשהי על מבקש האישור ו/או על מי מטעם מבקש האישור ו/או לצמצם את אחריות המבוטח על-פי הסכם זה ו/או על-פי דין.

10. בכל מקרה של אי התאמה בין האמור באישור ביטוחי המבוטח לבין האמור בסעיף ביטוח זה, על המבוטח
לגרום לשינוי ביטוחי המבוטח על מנת להתאימם להוראות סעיף ביטוח זה.

11. מוסכם בזאת, כי היקף הכיסוי הביטוחי ובכלל זאת קביעת גבולות האחריות כאמור בסעיף ביטוח זה, הינה בבחינת דרישה מזערית המוטלת על המבוטח, שאינה פוטרת את המבוטח ממלוא החבות על-פי הסכם זה ו/או על-פי דין. למבוטח לא תהא כל טענה ו/או דרישה כלפי מבקש האישור ו/או כלפי מי מהבאים מטעם מבקש האישור בכל הקשור לגבולות האחריות האמורים ו/או כל טענה אחרת בנושא גובה ו/או היקף הכיסוי הביטוח שהוצא על ידי המבוטח.

12. ככל שלדעת המבוטח קיים צורך להרחיב את היקף ביטוחי המבוטח ו/או לערוך ביטוחים נוספים ו/או משלימים לביטוחי המבוטח, יערוך המבוטח את הביטוח הנוסף ו/או המשלים כאמור, על חשבונו. בכל ביטוח רכוש נוסף ו/או משלים שייערך על-ידו, ייכלל סעיף מפורש בדבר ויתור על זכות המבטח לתחלוף כלפי מבקש האישור ו/או כלפי מי מטעם מבקש האישור, למעט כלפי אדם שגרם לנזק בזדון. בכל ביטוח חבות נוסף ו/או משלים שייערך על-ידי המבוטח יורחב שם המבוטח לכלול את מבקש האישור, בכפוף לסעיף אחריות צולבת.

13. המבוטח פוטר, בשמו ובשם הבאים מטעמו, את מבקש האישור ואת הבאים מטעם מבקש האישור, מאחריות לאבדן או לנזק ישיר או תוצאתי אשר עלול להיגרם למבוטח או לרכוש באחריות ו/או בבעלות המבוטח או לכל רכוש שנעשה בו שימוש בקשר לשירותים וכן מאחריות לנזקים לכל הבאים מטעמו או בשמו בקשר עם השירותים. אולם הפטור כאמור לא יחול לטובת אדם שגרם לנזק בזדון.

14. בהתקשרות המבוטח עם קבלני משנה במסגרת ו/או בקשר עם השירותים, על המבוטח לדרוש כי יערכו על ידם ביטוחים הולמים ביחס להיקף וסוג פעילותם.

למען הסר ספק מובהר בזאת, כי המבוטח נושא באחריות כלפי מבקש האישור ביחס לשירותים, בין אם בוצעו באמצעותו ו/או באמצעות קבלני משנה מטעמו. המבוטח ישא באחריות לשפות ו/או לפצות את מבקש האישור בגין כל אובדן ו/או נזק שייגרם בשל השירותים שבוצעו על-ידי קבלן המשנה, בין אם אובדן ו/או נזק כאמור מכוסה בביטוחי המבוטח ו/או בביטוחי קבלני המשנה מטעם המבוטח ובין אם לאו.

אין בהוראות סעיף זה כדי לגרוע מהתחייבות המבוטח ו/או כדי להטיל על מבקש האישור אחריות כלשהי.

15. מובהר, כי המבוטח יהיה אחראי באופן מלא לנזקים בלתי מבוטחים, לרבות נזקים שהם מתחת לסכום ההשתתפות העצמית. כמו כן, מוסכם במפורש כי המבוטח יהא חייב בפיצוי ו/או בשיפוי מבקש האישור בגין כל נזק ו/או תשלום שהמבוטח יחוייב בו לרבות תשלום השתתפות עצמית, בגין נזקים שבאחריות המבוטח לפי דין או לפי הסכם זה מיד עם דרישתו הראשונה בכתב.

16. מוסכם בזאת כי התחייבויות המבוטח לעריכת ביטוחים הינן בהתאם לאמור בהוראות נספח ביטוח זה, אף אם יחולו על הצדדים הוראות בדבר המצאת אישור קיום ביטוחים במתכונות תמציתית בהתאם להוראות המפקח על הביטוח או כל הוראה אחרת בעניין זה. לאור האמור, מוסכם כי נוסח אישורי הביטוח המצ"ב לנספח ביטוח זה הינם דוגמה בלבד ואינם מהווים נוסח מחייב ולא מהווים פגיעה בהתחייבויות החוזיות של המבוטח לעריכת ביטוחים בהתאם לאמור בהוראות בנספח ביטוח זה. 

17. כן מוסכם כי בכל מקרה בו יחול שינוי בהוראות המפקח על הביטוח כאמור, מבקש האישור יהא רשאי להחליף את דוגמת נוסח אישורי הביטוח המצ"ב בנוסח אישורי ביטוח חלופיים, וזאת בכפוף להתחייבויות הביטוח של המבוטח כמפורט בנספח ביטוח זה כאמור.

18. ביטוחי המבוטח יכללו הוראות לפיהם: הנם קודמים לכל ביטוח הנערך על-ידי מבקש האישור ו/או הבאים מטעמו וכי מבטח המבוטח מוותר על כל טענה ו/או דרישה בדבר שיתוף ביטוחי מבקש האישור והבאים מטעמו. שינוי לרעת מבקש האישור או ביטול של מי מביטוחי המבוטח, לא ייכנס לתוקף אלא 60 יום לאחר משלוח הודעה של המבטח למבקש האישור בדבר השינוי או הביטול. הפרת תנאי ביטוחי המבוטח והתנאותיהם ו/או אי עמידה בתנאי הביטוחים בתום לב על ידי המבוטח ו/או עובדיו ומנהליו, לא תגרע מזכויות מבקש האישור לקבלת פיצוי או שיפוי על פי הביטוחים כאמור. היה וקיים סעיף המפקיע ו/או מצמצם בדרך כלשהי את אחריות המבטח, כאשר קיים ביטוח אחר ו/או בשל כל סיבה אחרת לרבות תנאים מוקדמים לכיסוי ו/או אמצעי מיגון ו/או ביטוח חסר ו/או מידע חיתומי שגוי ו/או מטעה הרי שסעיף זה לא יופעל כלפי מבקש האישור ו/או הבאים מטעמה. היקף הכיסוי (למעט ביטוח אחריות מקצועית) לא יפחת מתנאי ביט. חריג רשלנות רבתי (אם קיים) יבוטל, אולם אין בביטול הסעיף כאמור כדי לגרוע מזכויות המבטח וחובות המבוטח על פי חוק חוזה ביטוח התשמ"א – 1981. המבטח מוותר על זכות התחלוף כלפי מבקש האישור וכלפי הבאים מטעם מבקש האישור, אולם הויתור על זכות התחלוף כאמור לא יחול כלפי אדם שגרם לנזק בזדון.

19. על המבוטח מוטלת האחריות לשאת בתשלום דמי הביטוח ולנשיאה בהשתתפויות העצמיות החלות על פיהן.

20. מבלי לגרוע מאחריות המבוטח על פי הסכם זה ו/או על פי כל דין מתחייב המבוטח לערוך ולקיים על חשבונו את הביטוחים המפורטים לעיל. כמו כן, על המבוטח להמציא לידי מבקש האישור אישור קיום ביטוחים בנוסח המופיע בסוף נספח זה, הכולל את הביטוחים המפורטים להלן:

א. ביטוח רכוש וכן ציוד נלוה בבעלותו ו/או באחריותו של המבוטח, במלוא ערכם, מפני אבדן או נזק
עקב הסיכונים המקובלים בביטוח אש מורחב לרבות אש, עשן, ברק, התפוצצות, רעידת אדמה, נזקי טבע, נזקי נוזלים והתבקעות צינורות, פגיעה על ידי כלי רכב, פגיעה על- ידי כלי טיס, שביתות,פרעות, נזק בזדון, וכן פריצה (על בסיס נזק ראשון. מוסכם כי המבוטח רשאי שלא לערוך ביטוח רכוש, במלואו או בחלקו, ואולם הפטור יחול כאילו נערך הביטוח כאמור במלואו.

ב. ביטוח אחריות כלפי צד שלישי לכיסוי אחריותו של המבוטח על פי דין, בגין אובדן ו/או נזק העלולים להיגרם לצד שלישי לרבות, מבלי ל גרוע מכלליות האמור למבקש האישור. הביטוח אינו כולל הגבלה בדבר חבות הנובעת מהרעלה, כל דבר מזיק במאכל או במשקה המוגש ככיבוד במקום, זיהום תאונתי פתאומי, נזק לרכוש שהמבוטח או כל אדם אחר בשירותו פועלים או פעלו בו ו/או עליו שלא במישרין בעת קרות מקרה הביטוח, חבות המבוטח בגין קבלנים, קבלני משנה ועובדיהם, תביעות תחלוף מצד המוסד לביטוח לאומי.
הביטוח מורחב לשפות את המבקש האישור בכפוף לסעיף אחריות צולבת לפיו ייחשב הביטוח כאילו נערך בנפרד עבור כל אחד מיחידי המבוטח.
הביטוח כולל ויתור על זכות שיבוב כלפי מבקש האישור.
ביטוח זה הינו ביטוח ראשוני, לכל ביטוח אחר שנערך ע"י מבקש האישור או עבורו.
רכוש האשכול ייחשב כצד ג'.
גבולות האחריות: 8,000,000 ₪ למקרה ובמצטבר לתקופת הביטוח.

ג. ביטוח אחריות מקצועית  בגין אובדן ו/או נזק ו/או הפסד העלולים להיגרם לכל אדם ו/או גוף כלשהו לרבות, ומבלי לגרוע מכלליות האמור, מבקש האישור כתוצאה ממעשה ו/או מחדל מקצועי של המבוטח ו/או עובדיו ו/או מי מטעמו.
תשומת לב המבוטח, כי נדרשת אחריות מקצועית גם לעניין פועלה של האחות בכל הנוגע לטיפולים רפואיים פולשניים.

הביטוח אינו כולל הגבלה בדבר אובדן מסמכים, אובדן שימוש או עיכוב בעקבות מקרה ביטוח, דיבה, השמצה והוצאת לשון הרע, מרמה ואי יושר של עובדים פגיעה בפרטיות.
הביטוח הינו בעל תחולה רטרואקטיבית מיום חתימת ההסכם בין מבקש האישור לבין המבוטח.
הביטוח כולל ויתור על זכות שיבוב כלפי מבקש האישור.
הביטוח כולל תקופת גילוי מורחבת של 6 חודשים.
הביטוח מורחב לשפות את מבקש האישור בגין אבדן או נזק שנגרם ממעשה או מחדל רשלני של המבוטח.
ביטוח זה הינו ביטוח ראשוני, לכל ביטוח אחר שנערך, אם נערך, ע"י מבקש האישור או עבורו.
גבולות האחריות: 4,000,000 ₪ למקרה ובמצטבר לתקופת הביטוח.

ד. ביטוח חבות מעבידים לכיסוי חבות המבוטח על פי דין כלפי כל המועסקים על ידו, בגבולות אחריות כנקוב להלן. הביטוח אינו כולל הגבלה בדבר: עבודות בגובה ובעומק, פיתיונות ורעלים, העסקת נוער כחוק, קבלנים, קבלני משנה ועובדיהם היה וייחשבו כעובדי המבוטח.
מבקש האישור הינו מבוטח נוסף, היה ויחשב למעבידם של מי מעובדי המבוטח.
ביטוח זה הינו ביטוח ראשוני, לכל ביטוח אחר שנערך ע"י מבקש האישור או עבורו.
הביטוח כולל ויתור על זכות שיבוב כלפי מבקש האישור.
גבולות האחריות: 20,000,000 ₪ לתובע ולמקרה ובמצטבר לתקופת הביטוח.

ה. כללי לכל הביטוחים:
ה (1) במידה והמבוטח נדרש להחזיק כלי רכב לביצוע העבודות, עליו להחזיק בביטוחי חובה משולמים ותקפים לכלל הרכבים המשמשים לביצוע העבודות וכן ביטוח רכב צד שלישי, בתוקף, בגבול אחריות שלא יפחת מ - 500,000 .₪. 
ה (2) על מבטחי המבוטח לאשר כי לא תפגענה זכויות האשכול מחמת אי מסירת הודעה על נזק ו/או איחור בהגשת תביעה בגין הביטוחים הנ"ל.
ה (4) המבוטח מצהיר, כי לא תהיה לו כל טענה ו/או דרישה ו/או תביעה כנגד מבקש האישור  בגין נזק שהוא זכאי לשיפוי עבורו, או שהיה זכאי לשיפוי עבורו אלמלא ההשתתפות העצמית הנקובה בפוליסות הנערכות על ידו על פי הסכם זה ו/או ביטוח חסר ו/או אי עמידה בתנאי הביטוח ו/או מכל סיבה שהיא, והוא פוטר בזאת את מבקש האישור מאחריות לכל נזק כאמור לעיל.
ה (5) המבוטח  מתחייב לקיים בקפדנות את כל תנאי הביטוחים ולשלם במלואם ובמועדם את דמי הביטוח.
ה (6) מותנה ומוסכם בין הצדדים כי עריכת הביטוחים והמצאת האישור לידי האשכול הינם תנאים יסודיים בהסכם זה ואי עריכת הביטוחים ו/או אי המצאת אישורי עריכת הביטוח במועד יחשבו כהפרה יסודית של ההסכם.

	תאריך הנפקת האישור (DD/MM/YYYY)

	אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור.

	מבקש האישור
	גורמים נוספים
הקשורים למבקש
האישור וייחשבו
כמבקש האישור*
	המבוטח
	אופי העסקה
והעיסוק המבוטח
	מעמד מבקש האישור

	שם
אשכול רשויות השרון
	עיריית טייבה, מועצה מקומית כפר ברא, עיריית כפר סבא, עיריית כפר קאסם, מועצה מקומית קדימה-צורן, עיריית קלנסווה, עיריית רעננה, מועצה מקומית ג'לג'וליה, מועצה אזורית דרום השרון, עיריית הוד השרון, מועצה מקומית כוכב יאיר-צור יגאל, מועצה אזורית לב השרון, עיריית טירה, מועצה מקומית תל מונד ועיריית כפר יונה
	
	
☐נדל"ן
☒שירותים 
☐אספקת מוצרים
☒אחר:  הקמת מרכזי חכ"מ בשרון




	
☐משכיר
☐שוכר
☐זכיין
☐קבלני משנה
☒מזמין שירותים
☐מזמין מוצרים
☐אחר: ______


	ת.ז./ח.פ.


	
	ת.ז./ח.פ.


	
	

	מען
רחוב עומר אלחטאב, כפר קאסם






	
	מען


	
	

	
	תיאור הקשר למבקש האישור הראשי:  
חברה אם ו/או בת ו/או אחות ו/או קשורה ו/או שלובה ו/או חלק מקבוצה.
	
	
	



	כיסויים

	

	סוג הביטוח

חלוקה לפי גבולות אחריות או סכומי ביטוח
	מספר הפוליסה
	נוסח ומהדורת הפוליסה
	תאריך תחילה
	תאריך סיום
	גבול האחריות/ סכום ביטוח
	כיסויים נוספים בתוקף וביטול חריגים 
יש לציין קוד כיסוי בהתאם לנספח ד'

	
	
	
	
	
	סכום
	מטבע
	

	צד שלישי
	
	ביט
	
	
	8,000,000
	₪ 
	302 304 309 307  315 321 328 329

	חבות מעבידים
	
	ביט
	
	
	20,000,000 
	₪ 

	309 319 328

	אחריות מקצועית 
	
	
	
	
	4,000,000
	₪ 
	301 303 309 321 325 326 327 328 332 (6 חודשים)

	רכוש
	
	
	
	
	
	
	309 328 313 314 316



	 פירוט השירותים (בכפוף, לשירותים המפורטים בהסכם בין המבוטח למבקש האישור, יש לציין את קוד השירות מתוך הרשימה המפורטת בנספח ג'):

	082 092 094 095

	ביטול/שינוי הפוליסה 

	שינוי לרעת מבקש האישור או ביטול של פוליסת ביטוח,  לא ייכנס לתוקף אלא 60  יום לאחר משלוח הודעה למבקש האישור בדבר השינוי או הביטול.  

	חתימת האישור

	המבטח:  



* באישור ביטוח כללי ואישור על הסכמה לעריכת ביטוח ניתן לסמן שדות אלה כשדות שאינם בתוקף.
** שדות אלה יופיעו באישור על הסכמה לעריכת ביטוח בלבד.
*** שדות אלה לא יופיעו באישור על הסכמה לעריכת ביטוח.
**** יש לציין קוד כיסוי בהתאם לרשימה הסגורה המנויה בנספח ד' כפי שמפורסם על ידי רשות שוק ההון, ביטוח וחסכון. במקרה של קודי כיסוי הכוללים נתון הנדרש למלא, יש להציג בנוסף את המלל המוצג לצד הקוד ברשימה הסגורה.


















עמוד 2 מתוך 2
חתימה וחותמת:______________________

